Åsane prosti

Åsane prosti tidlegare Arna og Åsane prosti er eit tenestedistrikt i Bjørgvin bispedømme i Den norske kyrkja. Det femner Osterøy kommune og Arna og Åsane i Bergen kommune. Prosten har sete i Åsane.

Prostiet vart skipa i 1990. Det femnde då prestegjelda Arna og Åsane. Dei høyrde før det til Bergen Domprosti.
Lenger attende høyrde Arna til Haus prestegjeld og Åsane til Hamre prestegjeld. I 2014 vart sokna på Osterøy ført over til Arna og Åsane prosti frå Nordhordland prosti. Frå 1. januar 2024 blei sokna i Osterøy slått saman til Osterøy sokn, som har grenser som fell saman med Osterøy herad. Frå 1. juni 2015 endra prostiet namn frå Arna og Åsane prosti til Åsane prosti.

Prostia er inndelte i sokn. Soknet er grunneininga i Den norske kyrkja. 
Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn.

 Sokn 
Prostiet har åtte sokn (2025).

 Arna sokn
 Biskopshavn sokn
 Bruvik sokn
 Eidsvåg sokn
 Osterøy sokn
 Salhus sokn
 Ytre Arna sokn
 Åsane sokn

Prestegjeld	
Prestetenesta vart tidlegare leia lokalt gjennom prestegjeld. Ordninga vart fasa ut frå 2004. Før utfasinga hadde Arna og Åsane prosti desse prestegjelda:

Åsane prestegjeld med				
 Åsane sokn

Arna prestegjeld med
 Arna sokn
 Ytre Arna sokn

Biskopshavn prestegjeld med
 Biskopshavn sokn

Eidsvåg prestegjeld med
 Eidsvåg sokn

Salhus prestegjeld med
 Salhus sokn

Sjå òg		
 Kyrkjer i Noreg etter kommune

 Referansar 

Kategori:Prosti i Noreg
Kategori:Hordaland fylke
Kategori:Bjørgvin bispedømme
Kategori:Skipingar i 1990